1. ΝΟΜΟΣ υπ’ αριθ. 1658 της 20/24 Ιαν. 1951 Περί Αντιδιφθεριτικού Εμβολιασμού. Άρθρ.1.-Ο εμβολιασμός κατά της διφθερίτιδος καθίσταται υποχρεωτικός: 1.Δια παν βρέφος συμπληρώσαν τους 6 μήνας της ηλικίας του και προ του τέλους των 18 μηνών. 2.Δια πάντα δι’ ον ήθελε κρίνει τούτο αναγκαίον η Υγειονομική αρχή. Άρθρ.2.-1.Εξαιρούνται τα κατά το προηγούμενον άρθρον άτομα δι’ α προσκομίζεται τω εντεταλμένω τον εμβολιασμόν έγκυρον ιατρικόν πιστοποιητικόν, εις ο θα αναγράφωνται οι επιστημονικοί λόγοι, δι’ ους το περί ου ο λόγος άτομον δεν δύναται να υποστή τον εμβολιασμό άνευ σοβαρού δια την υγείαν κινδύνου. Άρθρ.3.-1.Ο αντιδιφθεριτικός εμβολιασμός εκτελείται υπό ιατρών ή εν ανάγκη υπό υγειονομικών υπαλλήλων ειδικώς εκπαιδευθέντων και τελούντων υπό την εποπτείαν και τον έλεγχον της αρμοδίας υγειονομικής υπηρεσίας. 2.Καθίσταται υποχρεωτική η εκτέλεσις του αντιδιφθεριτικού εμβολιασμού εκ μέρους παντός ιατρού νομίμως εξασκούντος εν τω Κράτει και διατασσομένου υπό του Υπουργείου Υγιεινής. 3.Το αντιδιφθεριτικόν εμβόλιον παρέχεται δωρεάν υπό του Υπουργείου Υγιεινής και υπ’ ευθύνη του Νομιάτρου, εκτελείται δε ο εμβολιασμός ούτος δωρεάν υπό των Κρατικών, δημοτικών ή Κοινοτικών ιατρών, του Ερυθρού Σταυρού, του Πατριωτικού ιδρύματος και άλλων συναφών ιδρυμάτων. 4.Ιατροί κρατικοί, ή δημοτικοί ενεργούντες τον εμβολιασμόν εις πόλεις δικαιούνται εξόδων κινήσεως, άτινα καταβάλλει η Προϊσταμένη αυτών αρχή. 5.Ιατροί κρατικοί, δημοτικοί ή Κοινοτικοί διατασσόμενοι όπως εκτελέσωσιν τον εμβολιασμόν εκτός της έδρας των δικαιούνται οδοιπορικών εξόδων και ημερησίας αποζημιώσεως. 6.Ιδιώται ιατροί εις ους ανατίθεται εντολή υπό του Υπουργού Υγιεινής εκτελέσεως του αντιδιφθεριτικού εμβολιασμού δικαιούνται, εκτός των εξόδων μεταβάσεως, και ημερησίας αποζημιώσεως ρυθμιζομένης ταύτης κατά τας κρατούσας συνθήκας. 7.Η ανάθεσις του εμβολιασμού εις ιδιώτας ιατρούς ενεργείται κατόπιν προτάσεως της Υγειονομικής Επιτροπής του Νομού, ως λεπτομερέστερον θέλει ορίσει Δ/μα. 8.Επιτρέπεται όπως αι κοινοτικαί αρχαί μιας ή πλειόνων κοινοτήτων, στερουμένων κοινοτικών ιατρών αναθέτουσι ομαδικόν εμβολιασμόν εις ιδιώτας ιατρούς επί καθωρισμένη αμοιβή ή κοινοτικούς ιατρούς άλλων κοινοτήτων. Άρθρ.4.-1.Εις Δήμους ή Κοινότητας, εχούσας δημοτικούς ή Κοινοτικούς ιατρούς ο αντιδιφθεριτικός εμβολιασμός εκτελείται δωρεάν, υπό των ιατρών τούτων. Εις στερουμένας τοιούτων ανατίθεται υπό των αρχών τούτων εις ιδιώτας ιατρούς. 2.Αι δαπάναι του αντιδιφθεριτικού εμβολιασμού βαρύνουσιν τους Δήμους ή Κοινότητας, οίτινες αναγράφουσιν εις τους προϋπολογισμούς των ανάλογον πίστωσιν. 3.Επί απόρων Κοινοτήτων ο εμβολισμός ενεργείται δαπάναις του Κράτους. 4.Εις πόλεις ή κωμοπόλεις, ένθα υπάρχουσι σχολικοί ιατροί ο εμβολιασμός των μη εμβολιασθέντων προ της ισχύος του παρόντος Νόμου μαθητών ενεργείται υπό τούτων. Άρθρ.5.-1.Πάσαι αι δημοτικαί και κοινοτικαί αρχαί οφείλουσιν όπως τηρώσι βιβλίον αντιδιφθεριτικού εμβολιασμού, ούτινος ο τύπος καθορισθήσεται δια του εκτελεστικού του παρόντος Δ/τος. 2.Πάντες οι οπωσδήποτε εκτελέσαντες τον υπό του παρόντος προβλεπόμενον εμβολιασμόν υποχρεούνται εις την εφ’ απλού χάρτου έκδοσιν πιστοποιητικού εμβολιασμού. Ο τύπος καθορισθήσεται δια του εκτελεστικού του παρόντος Δ/τος. Άρθρ.6.-1.Πάσαι αι Δημοτικαί και Κοινοτικαί  αρχαί      ως     και     οι     Διευθυνταί       Σχολείων Σελ.411 Διφθερίτιδα 34.Ε.β.1 κατωτέρας εκπαιδεύσεως, εφ’ όσον υπάρχουσι μαθηταί, μη εμβολιασθέντες προ της ισχύος του παρόντος Νόμου υποχρεούνται όπως ετοιμάζωσιν εγκαίρως καταλόγους των εμβολιασθησομένων, οίτινες συμπληρούμενοι μετά τον εμβολιασμόν θα υποβάλλωνται εις το οικείον Υγειονομικόν Κέντρον. 2.Οι ιδιώται ιατροί οίτινες ιδιωτικώς εξετέλεσαν τον αντιδιφθεριτικόν εμβολιασμόν υποχρεούνται επίσης εις την υποβολήν τοιούτων καταλόγων εις το Υγειονομικόν Κέντρον. 3.Πάντα τα αφορώντα εις τον χρόνον της εκτελέσεως του αντιδιφθεριτικού εμβολιασμού, ως και πάσαι αι λεπτομέρειαι τούτου καθορισθήσονται υπό του εκτελεστικού Δ/τος του παρόντος Νόμου. Άρθρ.7.-1.Οι γονείς, επιμεληταί, επίτροποι ή κηδεμόνες των υποχρεωμένων όπως υποστώσιν τον αντιδιφθεριτικόν εμβολιασμόν, υποχρεούνται εφ’ όσον τα τέκνα των ή οι υπ’ αυτών κηδεμονευόμενοι δεν προσήχθησαν ή οπωσδήποτε δεν προσήλθον όπως υποστώσι τον αντιδιφθεριτικόν εμβολιασμόν υπό του κρατικού, δημοτικού και κοινοτικού ή ιδιώτου ιατρού εντεταλμένου προς τούτο, καλούμενοι υπό της Υγειονομικής Αρχής να προσκομίσωσι πιστοποιητικόν εκτελέσεως του εμβολιασμού υπό ιδιώτου ιατρού ή δικαιολογητικόν δικαιολογούν την αναβολήν. 2.Οι Διευθυνταί σχολείων είναι υπόχρεοι όπως ζητήσωσι κατά την εγγραφήν των μαθητών το οικείον πιστοποιητικόν εμβολιασμού ή έγκυρον πιστοποιητικόν αναβολής τούτου. Τούτων μη προσκομισθέντων ο μαθητής είναι υπόχρεως να υποστή τον αντιδιφθεριτικόν εμβολιασμόν υπό του προς τούτο εντεταλμένου οργάνου. Άρθρ.8.-1.Τιμωρούνται δια προστίμου (από 100.000 μέχρι 2.000.000 δραχμών) ή δια κρατήσεως μιας εβδομάδος μέχρι τριών μηνών και εν υποτροπή δι’ αμφοτέρων των ποινών οι γονείς, επιμεληταί, επίτροποι και κηδεμόνες παιδίων εάν δεν υποβάλωσι εντός διμήνου από της λήξεως του εν άρθρ. 1 του παρόντος οριζόμενου χρόνου, τα τέκνα των ή τους υπό την επιμέλειάν των παίδας, εις τον υπό του άρθρου προβλεπόμενον υποχρεωτικόν εμβολιασμόν. 2.Τιμωρούνται δια προστίμου (200.000 έως 3.000.000 δραχμών): α)Ιδιώται ιατροί, οίτινες δεν συμμορφούνται προς τας εν παρ. 2 του άρθρ. 3 και παρ. 2 του άρθρ. 6 υποχρεώσεις των. β)Πρόεδροι κοινοτήτων και αρμόδιοι υπάλληλοι δήμων και κοινοτήτων, οίτινες δεν τηρούσι το υπό της παρ. 1 του άρθρ. 5 οριζόμενον βιβλίον. Σελ.412 34.Ε.β.1 Διφθερίτιδα 